I priedas. Naujos iniciatyvos

II priedas. REFIT iniciatyvos

Nr. Pavadinimas Supaprastinimo tikslas / galimybės (trumpas peržiūrų pagal REFIT tikslo paaiškinimas ir vertinimų bei tinkamumo patikrų supaprastinimo galimybės)

Europos žaliasis kursas

1. Geografinių nuorodų peržiūra Šia peržiūra bus sustiprinta visiems žemės ūkio sektoriams taikomų geografinių nuorodų (GN) sistema, kartu išsaugant vynų ir spiritinių gėrimų sektorių GN ypatumus. Pagrindinė ES GN sistemos struktūra yra patikima. Bus siūloma: didinti GN taikymą ūkininkams ir tvarių produktų gamintojams; didinti GN patrauklumą, visų pirma valstybių narių, kuriose jos mažiau naudojamos, gamintojams; šalinti teisės aktų spragas, įskaitant taikymo srities spragas; gerinti apsaugą ir vykdymo užtikrinimą, ypač internete; įgalinti GN gamintojų grupes; didinti GN sistemos vertę, visų pirma naudojant GN logotipus; modernizuoti GN registrų valdymą. 28 metus veikusi garantuotų tradicinių gaminių sistema nedavė lauktos naudos gamintojams ir vartotojams, todėl bus pakeista efektyvesniu ir lankstesniu ženklinimo mechanizmu. Jį iš esmės valdys valstybės narės, o kartu prireikus atitinkamomis priemonėmis bus užtikrinama ES lygmens apsauga. Siūloma iniciatyva bus kuo labiau jungiamos geografinių nuorodų techninės ir procedūrinės taisyklės, bus numatyta bendra GN registravimo procedūra ir skaitmeninis ES ir ne ES pareiškėjų paraiškų teikimas, siekiant sutrumpinti registracijos laiką. Supaprastinta sistema taptų patrauklesnė gamintojams, suprantamesnė vartotojams, lengviau reklamuojama ir paskatintų didesnį pardavimą, nes GN koncepcija taptų geriau žinoma. Vertinimas tebevyksta. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 43 ir 118 str. Numatomas poveikio vertinimas.

2. Ozono sluoksnio apsauga. ES taisyklių peržiūra Įvertinus Ozono reglamentą padaryta išvada, kad yra galimybių jį supaprastinti, padaryti aiškesnį ir nuoseklesnį. Reglamentas taip pat galėtų būti atnaujintas atsižvelgiant į naujausius technologinius pokyčius. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 192 str. Numatomas poveikio vertinimas.

3. Reglamento (EB) Nr. 1013/2006 dėl atliekų vežimo peržiūra Šia iniciatyva siekiama įgyvendinti prioritetus, paskelbtus Europos žaliojo kurso komunikate ir naujame Žiedinės ekonomikos veiksmų plane. Komisija, remdamasi savo vertinimu, pasiūlys peržiūrėti Reglamentą dėl atliekų vežimo, kad būtų sumažintas probleminių atliekų vežimas už ES ribų, atnaujintos vežimo procedūros atsižvelgiant į žiedinės ekonomikos tikslus ir pagerintas vykdymo užtikrinimas. Planuojama priimti 2021 m. 2 ketv., teisėkūros procedūra priimamas aktas. Teisinis pagrindas – SESV 192 str. Numatomas poveikio vertinimas.

4. Peržiūra. Patvariųjų organinių teršalų atliekose ribinių koncentracijos verčių atnaujinimas. Reglamento dėl patvariųjų organinių teršalų atliekose IV ir V priedų dėl atliekų pakeitimai Šia iniciatyva siekiama įgyvendinti prioritetus, paskelbtus naujame Žiedinės ekonomikos veiksmų plane. Komisija pasiūlys peržiūrėti Reglamento dėl patvariųjų organinių teršalų IV ir V priedus dėl atliekų, siekdama užtikrinti, kad tokios atliekos būtų tvarkomos aplinkai saugiu būdu ir kad jų perdirbimas būtų saugesnis. Planuojama priimti 2021 m. 2 ketv., teisėkūros procedūra priimamas aktas. Teisinis pagrindas – SESV 192 str. Numatomas poveikio vertinimas.

5. Direktyvos 94/62/EB dėl pakuočių ir pakuočių atliekų peržiūra siekiant sugriežtinti esminius ES rinkai pateiktinų pakuočių reikalavimus Šia iniciatyva siekiama įgyvendinti prioritetus, paskelbtus Europos žaliojo kurso komunikate, naujajame Žiedinės ekonomikos veiksmų plane ir specialiuose teisiniuose įgaliojimuose, numatytuose Pakuočių ir pakuočių atliekų direktyvoje. Komisija pasiūlys peržiūrėti esminius pakuočių reikalavimus, kad būtų užtikrintas pakartotinis jų naudojimas ir perdirbimas, perdirbtų medžiagų naudojimas ir geresnis reikalavimų vykdymo užtikrinimas. Iniciatyvoje taip pat bus numatytos priemonės, kaip spręsti perteklinių pakuočių problemą ir mažinti pakuočių atliekų kiekį. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 114 str. Numatomas poveikio vertinimas.

6. Direktyvos 2010/75/ES dėl pramoninių išmetamų teršalų peržiūra Pramoninių išmetamų teršalų direktyvos peržiūra vykdoma kartu su ES priemonių dėl didelių pramonės įrenginių keliamos taršos peržiūra, apie kurią paskelbta Europos žaliojo kurso komunikate. Peržiūros tikslas – padidinti direktyvos indėlį siekiant nulinės taršos tikslo ir jos suderinamumą su klimato, energetikos ir žiedinės ekonomikos politika. Ja bus užtikrinta, kad direktyva atitiktų paramos būsimai pramonės pertvarkai tikslą. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 192 str. Numatomas poveikio vertinimas.

7. Europos Parlamento ir Tarybos reglamento dėl žemės ūkio gamybos sąnaudų ir gamybos apimties statistikos peržiūra Žemės ūkio gamybos sąnaudų ir gamybos apimties statistikos tikslas – patenkinti poreikius, susijusius su bendra žemės ūkio politika po 2020 m. ir Europos žaliuoju kursu, visų pirma su strategija „Nuo ūkio iki stalo“. Siekiama atnaujinti žemės ūkio statistikos teisės aktus, sumažinti duomenų teikimo naštą, atsižvelgti į naujus duomenų poreikius ir užtikrinti geresnį surinktų duomenų palyginamumą. Bendra integruota teisinė sistema apima: o žemės ūkio gamybos statistinius duomenis, įskaitant ekologinio ūkininkavimo statistinius duomenis; o žemės ūkio kainų statistinius duomenis ir o augalų apsaugos produktų ir maistinių medžiagų statistinius duomenis. Planuojama priimti 2021 m. 1 ketv., teisėkūros procedūra priimamas aktas. Teisinis pagrindas – SESV 338 str. 1 dalis. Poveikio vertinimas nenumatomas.

8. Europos Parlamento ir Tarybos reglamento dėl Europos žuvininkystės statistikos, kuriuo panaikinami reglamentai (EB) Nr. 1921/2006, (EB) Nr. 762/2008, (EB) Nr. 216/2009, (EB) Nr. 217/2009 ir (EB) Nr. 218/2009, peržiūra Peržiūros tikslas – racionalizuoti ir supaprastinti duomenų rinkimą, reikalingą Europos žuvininkystės statistiniams duomenims rengti. Be to, ji padės Europos žuvininkystės statistinius duomenis suderinti su reformuotos bendros žuvininkystės politikos duomenų ir informacijos poreikiais. Ji apima laimikių, iškrautų žvejybos produktų ir akvakultūros statistinius duomenis. Pagrindiniai tikslai – kuo daugiau naudotis administraciniais duomenimis, surinktais vykdant bendrą žuvininkystės politiką, ir sumažinti valstybėms narėms tenkančią naštą. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 338 str. Numatomas poveikio vertinimas.

9. Statybos produktų reglamento (ES) Nr. 305/2011 peržiūra Statyba yra viena iš 14 pagrindinių pramonės ekosistemų, kurios yra ekonomikos gaivinimo plano dėmesio centre. Į Europos žaliojo kurso komunikate ir Žiedinės ekonomikos veiksmų plane minimą peržiūrą, be kita ko, bus įtraukta statybos produktams taikomų aplinkosaugos ir žiediškumo reikalavimų sistema, prisidedant prie didesnio energijos ir medžiagų naudojimo efektyvumo pastatuose. Įgyvendinant iniciatyvą bus sprendžiami pagrindiniai vertinimo metu nustatyti klausimai, visų pirma problemos, susijusios su suderintų techninių specifikacijų rengimu ir ypač su standartizacijos blokavimu, siekiant pagerinti rinkos priežiūrą ir spręsti neišspręstas problemas, susijusias su nacionaliniais ženklais arba papildomais nacionaliniais reikalavimais ir (arba) bandymais. Dėl to pagerės statybos produktų vidaus rinkos veikimas. Be to, iniciatyva bus pagrindas rengti ir įgyvendinti statybos produktų aplinkosaugos ir tvarumo kriterijus. Statybos produktų reglamento vertinimas parodė, kad jo reikalavimų laikymosi išlaidos sudaro 0,6–1,1 % sektoriaus apyvartos, daugiausia tenkančios gamintojams. Analizė patvirtina, kad laikantis reikalavimų pasiekiama masto ekonomija, ir rodo, kad MVĮ, ypač labai mažos įmonės, gali patirti gana didelių išlaidų. Nepaisant to, kad trūksta svarių Statybos produktų reglamento poveikio vidaus rinkai įrodymų, suinteresuotieji subjektai apskritai mano, kad jo poveikis tarpvalstybinei prekybai yra teigiamas. Planuojama priimti 2021 m. 3 ketv., teisėkūros procedūra priimamas aktas. Teisinis pagrindas – SESV 114 str. Numatomas poveikio vertinimas.

10. Reglamento (EB) Nr. 1831/2003 dėl priedų, skirtų naudoti gyvūnų mityboje, peržiūra 2003 m. priimtame Pašarų priedų reglamente nustatytos pašarų priedų leidimų išdavimo ir jų pateikimo rinkai taisyklės. Atlikus vertinimą nustatyti veiksniai, kurie trukdė pasiekti kai kuriuos tikslus, todėl reikalinga peržiūra. Atsižvelgiant į strategijos „Nuo ūkio iki stalo“ veiksmų planą, pagrindinis pasiūlymo tikslas – prisidėti prie tvaresnės maisto gamybos sistemos nustatant naujus kriterijus, kuriais skatinama leisti naudoti pašarų priedus, turinčius teigiamą poveikį gyvūnų gerovei ir aplinkai. Taip pat bus siūloma sukurti mechanizmus, kuriais bus skatinamos pašarų priedų inovacijos, visų pirma tos, kurios padeda mažinti antibiotikų naudojimą, didinti gyvūnų gerovę ir švelninti klimato kaitos poveikį. Be to, pasiūlymu siekiama supaprastinti procesus, kad rizikos vertinimas būtų veiksmingesnis, siekiant rinkai anksčiau pateikti naujoviškų pašarų priedų ir sumažinti administracinę naštą, susijusią su leidimų turėtojų paraiškomis. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 43 str. ir 168 str. 4 str. b punktas. Numatomas poveikio vertinimas.

11. Nuotekų dumblo direktyvos 86/278/EEB vertinimas Nuotekų dumblo direktyvos 86/278/EEB tikslas – skatinti teisingą nuotekų dumblo naudojimą žemės ūkyje ir reglamentuoti jo naudojimą, kad būtų išvengta žalingo poveikio dirvožemiui, augmenijai, gyvūnams ir žmonėms. Prieš 30 metų priimta direktyva nevisiškai atitinka dabartinius poreikius ir lūkesčius, pavyzdžiui, naujų teršalų, kaip antai vaistų ir mikroplastiko, reglamentavimą. Atliekant šį vertinimą bus analizuojami direktyvos rezultatai ir su nuotekų dumblo tvarkymu susijusi rizika ir galimybės. Vertinimas bus atliekamas taikant standartinius veiksmingumo, efektyvumo, suderinamumo, aktualumo ir ES pridėtinės vertės kriterijus. Bus įvertintos administracinės išlaidos ir ypatingas dėmesys bus skiriamas poveikiui MVĮ ir labai mažoms įmonėms.

12. Direktyvos 2007/2/EB, sukuriančios Europos bendrijos erdvinės informacijos infrastruktūrą (INSPIRE), vertinimas INSPIRE direktyva sukurta ES masto skaitmeninė erdvė, kurioje galima dalytis erdviniais duomenimis siekiant apsaugoti aplinką. Atliekant šį vertinimą bus analizuojama, ar direktyva padėjo pagerinti aplinkos apsaugos priemonių veiksmingumą ir efektyvumą. Taip pat bus vertinama, ar direktyva vis dar aktuali suinteresuotiesiems subjektams ir dera su kitais teisės aktais, visų pirma atsižvelgiant į naujos Žaliojo kurso duomenų erdvės iniciatyvos aplinkybes.

Prie skaitmeninio amžiaus prisitaikiusi Europa

13. Regioninės pagalbos gairių peržiūra Iniciatyvos tikslas – peržiūrėti regioninės valstybės pagalbos gaires, kurių galiojimas turėjo baigtis 2020 m. pabaigoje ir buvo pratęstas iki 2021 m. gruodžio 31 d., siekiant skatinti tam tikrų nepalankioje padėtyje esančių Europos Sąjungos regionų ekonominę plėtrą, kaip nustatyta Sutarties dėl Europos Sąjungos veikimo 107 straipsnio 3 dalies a ir c punktuose. Regioninės pagalbos gairės yra viena iš valstybės pagalbos priemonių, padėsiančių įgyvendinti Europos žaliojo kurso ir skaitmeninės strategijos tikslus. Siekiant sušvelninti perėjimo prie žaliosios ekonomikos padarinius, dabartines regioninės pagalbos gaires reikia šiek tiek pakeisti. Planuojama priimti 2021 m. 1 ketv., ne teisėkūros procedūra priimamas aktas, teisinis pagrindas – SESV 107 ir 108 str. Poveikio vertinimas nenumatomas.

14. Pagalbos aplinkos apsaugai ir energetikai gairių peržiūra Dabartinės taisyklės taikomos iki 2020 m. gruodžio 31 d. (ir jų galiojimas bus pratęstas iki 2021 m. gruodžio 31 d.). Šiuo metu atliekama tinkamumo patikra parodė, kad dabartinės taisyklės veikė gerai, tačiau jas reikėtų atnaujinti, kad būtų atsižvelgta į reguliavimo, technologijų ir rinkos pokyčius ir kad jomis būtų tinkamai prisidedama prie dvejopos skaitmeninės ir žaliosios ekonomikos pertvarkos. Komunikatuose „Europos žaliasis kursas“ ir „Tvarios Europos investicijų planas“ / „Europos žaliojo kurso investicijų planas“ Komisija įsipareigojo iki 2021 m. peržiūrėti Pagalbos aplinkos apsaugai ir energetikai gaires, kad būtų remiamas ekonomiškai efektyvus ekonomikos ir pramonės perėjimas prie neutralaus poveikio klimatui iki 2050 m. Atlikus peržiūrą turėtų būti nustatyta modernizuota ir supaprastinta sistema, leidžianti valdžios institucijoms ekonomiškai efektyviai siekti ES tikslų ir kuo mažiau iškraipyti konkurenciją ir prekybą Sąjungoje. Visų pirma atlikus peržiūrą turės būti sudarytos palankesnės sąlygos taikyti tinkamas priemones, kuriomis toliau skatinama moderni, nuo iškastinio kuro nepriklausanti ir žiedinė ekonomika, kartu užtikrinant, kad bendrosios rinkos iškraipymai nebūtų dideli ir būtų nustatytos tinkamos bendrosios rinkos vientisumo apsaugos priemonės. Atlikus peržiūrą turėtų būti užtikrinta, kad peržiūrėtos taisyklės atitiktų naujus technologijų ir rinkos pokyčius ir kad ateinančiais ekonomikos atsigavimo metais būtų užtikrinta sąžininga ir neiškreipta ekonomikos pertvarka. Planuojama priimti 2021 m. 4 ketv., ne teisėkūros procedūra priimamas aktas. Teisinis pagrindas – SESV 107 ir 108 str. Numatomas poveikio vertinimas.

15. Rizikos finansų gairių peržiūra Dabartinės taisyklės taikomos iki 2020 m. gruodžio 31 d. (ir jų galiojimas bus pratęstas iki 2021 m. gruodžio 31 d.). Šiuo metu atliekama tinkamumo patikra parodė, kad dabartinės taisyklės veikė gerai, tačiau jas reikėtų atnaujinti, kad būtų atsižvelgta į reguliavimo, technologijų ir rinkos pokyčius ir kad jomis būtų tinkamai prisidedama prie dabartinių Komisijos prioritetų įgyvendinimo ir ekonomikos gaivinimo. Planuojama priimti 2021 m. 4 ketv., ne teisėkūros procedūra priimamas aktas. Teisinis pagrindas – SESV 107 ir 108 str. Poveikio vertinimas nenumatomas.

16. Valstybės pagalbos moksliniams tyrimams, plėtrai ir inovacijoms sistemos peržiūra Dabartinės taisyklės neterminuotos. Tačiau šiuo metu atliekama tinkamumo patikra parodė, kad dabartinės taisyklės veikė gerai, tačiau jas reikėtų tikslingai atnaujinti, kad būtų atsižvelgta į reguliavimo, technologijų ir rinkos pokyčius ir kad jomis būtų tinkamai prisidedama prie dabartinių Komisijos prioritetų įgyvendinimo ir ekonomikos gaivinimo. Planuojama priimti 2021 m. 4 ketv., ne teisėkūros procedūra priimamas aktas. Teisinis pagrindas – SESV 107 ir 108 str. Poveikio vertinimas nenumatomas.

17. Komunikato dėl bendriems Europos interesams svarbių projektų peržiūra Dabartinės taisyklės taikomos iki 2020 m. gruodžio 31 d. (ir jų galiojimas bus pratęstas iki 2021 m. gruodžio 31 d.). Šiuo metu atliekama tinkamumo patikra parodė, kad dabartinės taisyklės veikė gerai, tačiau jas reikėtų tikslingai atnaujinti, kad būtų atsižvelgta į reguliavimo, technologijų ir rinkos pokyčius ir kad jomis būtų tinkamai prisidedama prie dabartinių Komisijos strateginių prioritetų įgyvendinimo ir ekonomikos gaivinimo. Planuojama priimti 2021 m. 4 ketv., ne teisėkūros procedūra priimamas aktas. Teisinis pagrindas – SESV 107 ir 108 str. Poveikio vertinimas nenumatomas.

18. Bendrojo valstybės pagalbos bendrosios išimties reglamento (BBIR) peržiūra atsižvelgiant į Žaliąjį kursą Dabartinės taisyklės taikomos iki 2020 m. gruodžio 31 d. (ir jų galiojimas bus pratęstas iki 2023 m. gruodžio 31 d.). Šiuo metu atliekama tinkamumo patikra parodė, kad dabartinės taisyklės veikė gerai, tačiau jas reikėtų atnaujinti, kad būtų atsižvelgta į reguliavimo, technologijų ir rinkos pokyčius ir kad jomis būtų tinkamai prisidedama prie dvejopos skaitmeninės ir žaliosios ekonomikos pertvarkos. Atlikus peržiūrą turėtų būti nustatyta modernizuota ir supaprastinta sistema, leidžianti valdžios institucijoms ekonomiškai efektyviau siekti ES tikslų ir kuo mažiau iškraipyti konkurenciją ir prekybą Sąjungoje. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 107 ir 108 str. Poveikio vertinimas nenumatomas.

19. Valstybės pagalbos žemės ūkio ir miškininkystės sektoriams ir kaimo vietovėse gairių ir Žemės ūkio bendrosios išimties reglamento (ŽŪBIR) peržiūra Dabartinės taisyklės taikomos iki 2020 m. gruodžio 31 d. (ir jų galiojimas bus pratęstas iki 2021 m. gruodžio 31 d.). Šiuo metu atliekamas vertinimas parodė, kad dabartinės taisyklės veikė gerai, tačiau yra galimybių supaprastinti procedūras ir jas patikslinti siekiant padidinti tam tikrų pagalbos priemonių veiksmingumą. Valstybės pagalbos sistema ir toliau turi būti glaudžiai susijusi su bendros žemės ūkio politikos teisės aktais, visų pirma būsimu reglamentu dėl paramos nacionaliniams strateginiams planams. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 107 ir 108 str. Numatomas poveikio vertinimas.

20. Valstybės pagalbos žvejybos ir akvakultūros sektoriams gairių, šiems sektoriams skirto bendrosios išimties reglamento ir de minimis reglamento peržiūra Dabartinės taisyklės taikomos iki 2020 m. gruodžio 31 d. (ir jų galiojimas bus pratęstas iki 2021 m. gruodžio 31 d.). Šiuo metu atliekamas vertinimas parodė, kad dabartinės taisyklės veikė gerai, tačiau yra galimybių supaprastinti procedūras. Valstybės pagalbos sistema ir toliau turi būti glaudžiai susijusi su bendros žuvininkystės politikos teisės aktais, visų pirma būsimu reglamentu dėl Europos jūrų reikalų ir žuvininkystės fondo. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 107 ir 108 str. Numatomas poveikio vertinimas.

21. Mašinų direktyvos 2006/42/EB peržiūra Iniciatyvos tikslas: (I)spręsti rizikos, atsirandančios dėl naujų technologijų, klausimą, neužkertant kelio technikos pažangai, (II)supaprastinti dokumentacijos reikalavimus – leisti naudoti skaitmeninius formatus. Dėl to sumažės administracinė našta ekonominės veiklos vykdytojams ir kartu bus daromas papildomas teigiamas poveikis aplinkos apsaugos sąnaudoms, (III)didinti kai kurių dabartinio direktyvos teksto pagrindinių sąvokų ir apibrėžčių teisinį aiškumą, (IV)užtikrinti suderinamumą su kitomis direktyvomis ir reglamentais dėl produktų ir, juos suderinus su naująja teisės aktų sistema, geriau užtikrinti teisės aktų vykdymą, (V)mažinti teisės aktų perkėlimo į nacionalinę teisę išlaidas – direktyvą pakeisti reglamentu. Planuojama priimti 2021 m. 2 ketv., teisėkūros procedūra priimamas aktas. Teisinis pagrindas – SESV 114 str. Numatomas poveikio vertinimas.

22. Kompiuterinių rezervavimo sistemų taisyklių peržiūra Reglamentu dėl elgesio su kompiuterinėmis rezervavimo sistemomis kodekso nustatoma kompiuterinių oro transporto produktų rezervavimo sistemų reglamentavimo sistema. Bendrieji reglamento tikslai buvo užkirsti kelią piktnaudžiavimui įtaka rinkoje ir užtikrinti rinkos veiksmingumą bei vartotojų interesų apsaugą. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 91 str. ir 100 str. 2 str. Numatomas poveikio vertinimas.

23. Komisijos pranešimo dėl rinkos apibrėžimo ES konkurencijos teisėje vertinimas Pastaraisiais metais pokyčiai vyksta vis sparčiau, pasaulis tampa vis labiau skaitmeninis ir susaistytas tarpusavio ryšiais. Dabartinis pranešimas dėl rinkos apibrėžimo priimtas 1997 m., todėl jis gali netikti visiems aktualiems klausimams, kylantiems šiuo metu apibrėžiant atitinkamas produkto ir geografinę rinkas, spręsti. Be to, per visus šiuos metus Komisija įgijo daug rinkos apibrėžimo patirties – buvo tobulinami metodai, o ES teismai teikė papildomų rekomendacijų. Komisija įvertins, ar jos 1997 m. pranešimą dėl rinkos apibrėžimo reikia atnaujinti siekiant užtikrinti, kad jis būtų tikslus ir šiuolaikinis ir kad jame lengvai prieinamu būdu būtų nustatytas aiškus ir nuoseklus rinkos apibrėžimo metodas, taikomas tiek antimonopolinėse, tiek susijungimų bylose įvairiose pramonės šakose. Komisija turi užtikrinti, kad jos gairėse dėl antimonopolinių ir susijungimų taisyklių vykdymo užtikrinimo ir toliau būtų visapusiškai atsižvelgiama į skaitmeninimą ir technologinius pokyčius dabartinėmis pasaulinėmis aplinkybėmis.

24. Valstybės pagalbos plačiajuosčio ryšio infrastruktūrai diegti taisyklių vertinimas Plačiajuosčio ryšio sektoriui taikomomis valstybės pagalbos taisyklėmis siekiama diegti konkurenciją skatinančius plačiajuosčio ryšio tinklus ir užtikrinti, kad viešosios lėšos būtų skiriamos vietovėms, kurioms jų labiausiai reikia (daugiausia kaimo vietovėms) ir kartu nebūtų išstumiamos privačios investicijos. Vertinant šias taisykles siekiama patikrinti, kaip jos veikė, ar jomis atsižvelgiama į technologinius ir socialinius bei ekonominius pokyčius ir ar jos yra tinkamos siekiant naujų ES tikslų.

25. Valstybės pagalbos taisyklių, taikomų visuotinės ekonominės svarbos sveikatos priežiūros ir socialinėms paslaugoms, vertinimas Vertinimo tikslas – patikrinti, kokiu mastu taisyklėmis, taikomomis visuotinės ekonominės svarbos sveikatos priežiūros ir socialinėms paslaugoms, pasiekti 2012 m. visuotinės ekonominės svarbos paslaugų dokumentų rinkinyje numatyti tikslai, t. y. padėti valstybėms narėms finansuoti visuotinės ekonominės svarbos paslaugas, kurios yra itin svarbios piliečiams ir visai visuomenei, kartu išsaugant pagrindinius valstybės pagalbos kontrolės aspektus.

26. Naujosios produktų teisės aktų sistemos (Sprendimo Nr. 768/2008/EB dėl bendrosios gaminių pardavimo sistemos ir Reglamento (EB) Nr. 765/2008 nuostatų dėl akreditavimo ir žymėjimo CE ženklu) vertinimas Šio vertinimo tikslas – įvertinti Sprendimo Nr. 768/2008/EB dėl bendrosios gaminių pardavimo sistemos ir Reglamento (EB) Nr. 765/2008 nuostatų dėl akreditavimo ir žymėjimo CE ženklu veiksmingumą, efektyvumą, aktualumą, suderinamumą ir ES pridėtinę vertę. Taip pat reikėtų įvertinti, ar šios priemonės pritaikytos prie skaitmeninio amžiaus ir žalesnės ekonomikos ir ar jos paspartina mūsų žaliąją ir skaitmeninę pertvarką ir didina mūsų ekonominį atsparumą.

27. Elektromagnetinio suderinamumo direktyvos 2014/30/ES vertinimas Elektromagnetinio suderinamumo direktyva 2014/30/ES taikoma ES rinkai teikiamai elektros įrangai. Jos taikymo sritis apima didelį ir vis didėjantį tiek vartotojams, tiek profesionaliems naudotojams skirtų produktų skaičių. Elektromagnetinio suderinamumo direktyvos tikslai – užtikrinti vidaus rinkos veikimą reikalaujant, kad įranga atitiktų tinkamą elektromagnetinio suderinamumo lygį. Konkrečiau, direktyva siekiama užtikrinti, kad įrenginių keliami elektromagnetiniai trikdžiai nekenktų tinkamam kitų tokių įrenginių veikimui ir kad tokie įrenginiai būtų pakankamai atsparūs elektromagnetiniams trikdžiams ir galėtų veikti taip, kaip numatyta. Vertinimo tikslas – nustatyti, ar Elektromagnetinio suderinamumo direktyva vis dar atitinka paskirtį veiksmingumo, efektyvumo, aktualumo, suderinamumo ir ES pridėtinės vertės požiūriu.

Žmonėms tarnaujanti ekonomika

28. 2014 m. liepos 23 d. Europos Parlamento ir Tarybos reglamento (ES) Nr. 909/2014 dėl atsiskaitymo už vertybinius popierius gerinimo Europos Sąjungoje ir centrinių vertybinių popierių depozitoriumų, kuriuo iš dalies keičiamos direktyvos 98/26/EB ir 2014/65/ES bei Reglamentas (ES) Nr. 236/2012 (CVPDR), peržiūra Iniciatyva grindžiama patirtimi, sukaupta per šešerius metus po CVPDR įsigaliojimo, o keliose srityse kilo praktinių klausimų, susijusių su naujosios sistemos taikymu. Todėl būsimame pasiūlyme bus pateikta keli tiksliniai CVPDR pakeitimai, kuriais siekiama supaprastinti taisykles ir padaryti jas proporcingesnes ir lengvesnes taikyti suinteresuotiesiems subjektams. Galimos sritys: a) Sąjungos centrinių vertybinių popierių depozitoriumų (CVPD) vykdomas tarpvalstybinis paslaugų teikimas ir atitinkamų taikomųjų programų tvarkymas; b) procedūros ir sąlygos, kuriomis CVPD gavo leidimą paskirti kredito įstaigas arba patys teikti papildomas banko paslaugas; c) su vidiniu atsiskaitymu susijusios taisyklės; d) finansinės technologijos / technologinių inovacijų naudojimas. Planuojama priimti 2021 m. 2 ketv., teisėkūros procedūra priimamas aktas. Teisinis pagrindas – SESV 114 str. Numatomas poveikio vertinimas.

29. Keleivių teises nustatančių trijų reglamentų: dėl neįgalių asmenų ir ribotos judėsenos asmenų teisių keliaujant oru (Reglamentas Nr. 1107/2006), dėl jūrų ir vidaus vandenų keliais vykstančių keleivių teisių (Reglamentas (ES) Nr. 1177/2010) ir dėl miesto ir tolimojo susisiekimo autobusų transporto keleivių teisių (Reglamentas (ES) Nr. 181/2011), vertinimas Bus remiamasi vertinimo išvadomis, visų rūšių transporto keleivių teisių gerosios patirties lyginamosios analizės tyrimu, geležinkelių ir oro transporto keleivių teisių srityje šiuo metu vykdomų teisėkūros procedūrų rezultatais ir taip pat bus atsižvelgiama į patirtį, įgytą keleivių teisių srityje per COVID-19 pandemiją.

30. Sąjungos muitinės kodekso įgyvendinimo tarpinis vertinimas Vertinime bus pateiktas išsamus Sąjungos muitinės kodekso (SMK) teisinės ir IT sistemos įgyvendinimo ir poveikio vertinimas tiek ES, tiek valstybių narių lygmeniu nuo jos įsigaliojimo 2016 m. SMK tikslas – be kita ko, supaprastinti muitinės taisykles, procedūras ir procesus, sukurti visiškai nepopierinę aplinką ir padidinti muitinės taisyklių teisinį tikrumą ir nuspėjamumą. Atliekant vertinimą bus analizuojama muitinio tikrinimo ir palankesnių sąlygų prekybai sudarymo pusiausvyra, taip pat tai, kokiu mastu galiojančiomis taisyklėmis remiama teisėta ekonominė veikla ir užkertamas kelias nesąžiningai ar neteisėtai prekybai. Kalbant apie IT sistemas, atliekant tyrimą turėtų būti įvertinta, ar SMK dokumentų rinkinyje nustatytas automatizuotas tvarkymas padėjo muitinėms glaudžiau bendradarbiauti ir užtikrinti skirtingų elektroninių sistemų sąveikumą. Atliekant vertinimą bus siekiama pasverti visas SMK ir jo elektroninių sistemų įgyvendinimo sąnaudas, taip pat saugesnės, labiau reikalavimus atitinkančios prekybos ir greitesnių procedūrų naudą. Tada abu kriterijai turėtų būti lyginami tarpusavyje, kad būtų galima įvertinti santykį ir kainos bei kokybės santykį. Į šį vertinimą turėtų būti įtrauktos reglamentavimo išlaidos ir nauda, susijusios su SMK įgyvendinimu ir taikymu visiems atitinkamiems suinteresuotiesiems subjektams (reikalavimų laikymosi išlaidos, administracinės išlaidos, administracinė našta, nauda, sutaupytos lėšos), taip pat bet kokio tolesnio supaprastinimo ir naštos mažinimo galimybės, kurios bet kokiu atveju neturėtų kenkti muitinės tikslams.

Europinės gyvensenos propagavimas

31. Direktyvos 2003/109/EB dėl ilgalaikių gyventojų peržiūra Ilgalaikių gyventojų direktyvos peržiūra, kaip vienu iš tolesnių 2019 m. teisėtos migracijos tinkamumo patikros veiksmų, bus siekiama padidinti direktyvos veiksmingumą, visų pirma judumo ES viduje teisių srityje. Planuojama priimti 2021 m. 3 ketv., teisėkūros procedūra priimamas aktas. Teisinis pagrindas – SESV 79 str. 2 dalis. Numatomas poveikio vertinimas.

32. Direktyvos 2011/98/ES dėl vieno leidimo peržiūra Vieno leidimo direktyvos peržiūra, kaip vienu iš tolesnių 2019 m. teisėtos migracijos tinkamumo patikros veiksmų, bus siekiama supaprastinti ir patikslinti jos taikymo sritį ir užtikrinti minimalų žemos ir vidutinės kvalifikacijos darbuotojų priėmimo ir apsigyvenimo sąlygų suderinimą. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 79 str. 2 dalis. Numatomas poveikio vertinimas.

33. Reglamento Nr. 258/2012 dėl šaunamųjų ginklų eksporto leidimų, importo ir tranzito priemonių peržiūra Gerinti šaunamųjų ginklų atsekamumą (suderinti importo žymenys), gerinti nacionalinių institucijų keitimąsi informacija tarpusavyje, didinti eksporto ir importo kontrolės procedūrų saugumą, geriau spręsti lengvai perdirbamų garsiniais šoviniais šaudančių ir signalinių ginklų importo klausimą, asmenims, kurie praneša apie iš dalies pakeisto reglamento pažeidimus, taikyti Direktyva (ES) 2019/1937 nustatytą informatorių apsaugos režimą. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 207 str. Numatomas poveikio vertinimas.

34. Avarijų jūroje tyrimų taisyklių peržiūra Nuolatinės avarijų tyrimo įstaigos, turinčios pakankamai išteklių ir patirties ir galinčios nedelsiant reaguoti, įsteigimas laikomas didele našta kalbant apie išteklius ir daug laiko reikalaujančia užduotimi mažesnėms valstybėms narėms ir valstybėms, turinčioms mažus laivynus. Dėl to apie avarijas nepranešama arba jos netiriamos laiku, profesionaliai ir nepriklausomai, o tai gali turėti įtakos saugai ir kilti paskesnių avarijų. Todėl peržiūra galėtų padėti tikslingiau panaudoti išteklius ir spręsti kompetencijos trūkumo problemą. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 100 str. 2 dalis. Numatomas poveikio vertinimas.

35. Uosto valstybės kontrolės taisyklių peržiūra Atliekant peržiūrą bus nagrinėjama galimybė dažniau naudoti elektroninę informaciją, kad būtų galima atlikti tikslingesnes inspekcijas. Tai leistų per inspekcijas sutelkti dėmesį į veiklos klausimus, o ne vien tikrinti dokumentus. Be to, tai leistų daugiau dėmesio skirti aplinkosaugos klausimams ir sukurti paskatų mechanizmą, skirtą naujesnei ir (arba) žalesnei ir kokybiškesnei laivybai. Tai padėtų valstybėms narėms įdarbinti, išlaikyti ir mokyti tinkamos kvalifikacijos inspektorius ir naudotis inspektavimo duomenų baze, kad valstybės narės galėtų geriau dalytis našta. Atliekant peržiūrą bus svarstoma galimybė išplėsti inspekcijų aprėptį, kad į ją būtų įtraukti užsienio žvejybos laivai, kurie, kaip paaiškėjo, yra ypač pavojingi. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 100 str. 2 dalis. Numatomas poveikio vertinimas.

36. Vėliavos valstybės kontrolės taisyklių peržiūra Atlikus peržiūrą taisyklės visų pirma bus suderintos su taisyklėmis, dėl kurių jau susitarta Tarptautinėje jūrų organizacijoje (IMO). Tačiau, kalbant apie galimą supaprastinimą, bus apsvarstyta galimybė modernizuoti valstybių narių laivų registrą, kad jie taptų elektroniniais laivų e. sertifikatų tvarkymo ir keitimosi informacija apie juos registrais. Dėl to būtų galima teikti veiksmingesnes paslaugas, kontroliuoti ir stebėti su jų vėliava plaukiojančius laivus. Peržiūra taip pat susijusi su uosto valstybės kontrolės supaprastinimo ir administracinės naštos mažinimo tikslu tiek administracijoms, tiek pramonei (trumpesnis laivų iškrovimo ir pakrovimo laikas uostuose). Be to, tai leistų daugiau dėmesio skirti aplinkosaugos klausimams, t. y. kurti paskatas kokybiškiems ir ekologiškiems veiklos vykdytojams (atlyginti už reikalavimų laikymąsi, o ne tik bausti už reikalavimų nesilaikymą). Pagal patobulintą Europos jūrų saugumo agentūros gebėjimų stiprinimo programą valstybėms narėms būtų padedama nuolat atnaujinti gerąją patirtį ir ja dalytis (kad nereikėtų „išradinėti dviračio“ nacionaliniu lygmeniu). Tuo pat metu būtų siekiama didesnio suderinimo ir bendro supratimo, kad tiek administracijai, tiek pramonei būtų naudingas suderintas ES požiūris. Apskritai reikia didinti patrauklumą ir konkurencingumą, kartu išlaikant aukštą saugos, saugumo ir taršos prevencijos lygį. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 100 str. 2 dalis. Numatomas poveikio vertinimas.

37. Kraujo, audinių ir ląstelių teisės aktų peržiūra Direktyvos 2002/98/EB dėl žmogaus kraujo ir kraujo komponentų saugos ir kokybės ir Direktyvos 2004/23/EB dėl žmogaus audinių ir ląstelių saugos ir kokybės, taip pat jų įgyvendinimo aktų peržiūra siekiama atnaujinti kraujo, audinių ir ląstelių teisinę sistemą. ES teisės aktuose nustatyti aukšti kraujo, audinių ir ląstelių saugos ir kokybės standartai. Jie buvo priimti reaguojant į ligų plitimą per kraują, audinius ir ląsteles per devintąjį ir dešimtąjį paskutinio amžiaus dešimtmečius. Šia iniciatyva siekiama atnaujinti galiojančius teisės aktus, kad juos būtų galima lanksčiau priderinti prie mokslo ir technologijų pokyčių. Peržiūra siekiama spręsti užkrečiamųjų ligų (pakartotinio) atsiradimo problemą, taip pat pasimokyti iš patirties, įgytos per COVID-19 pandemiją. Be to, taip bus sprendžiami didėjančios sektoriaus komercializacijos ir globalizacijos klausimai. Peržiūros tikslas – iš teisės aktų išbraukti daug techninių nuostatų, o tai leis greičiau atnaujinti standartus. Be to, atlikus peržiūrą, pagrindinius aktus būtų galima sujungti į vieną priemonę. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 168 str. 4 dalies a punktas. Numatomas poveikio vertinimas.

38. Žvejybos laivų saugos vertinimas Žvejybos sektoriaus profesijos plačiai pripažįstamos kaip vienos iš pavojingiausių profesijų. Dabartine Direktyva 97/70/EB 1993 m. IMO Toremolinoso protokolo – niekada neįsigaliojusio tarptautinio susitarimo – techninės nuostatos taikomos 24 metrų ir ilgesniems laivams. Jį pakeisiantis 2012 m. Keiptauno susitarimas, kuriame išlaikoma dauguma Toremolinoso protokolo nuostatų, dar neįsigaliojo ir jį ratifikavo tik šešios ES valstybės narės. Vertinant Direktyvą 97/70/EB bus sprendžiamas Keiptauno susitarimo neratifikavimo klausimas ir nustatomos saugos reglamentavimo spragos, taip pat galimi atnaujinimai, grindžiami nuo 1993 m. įvykusiais technologiniais pokyčiais ir tarptautinės prekybinės laivybos sektoriaus ir ES laivybos teisės aktų patobulinimais. Taip pat bus svarstoma galimybė ES lygmeniu reglamentuoti mažesnius žvejybos laivus (mažesnius nei 24 metrų), nes tokių laivų sektoriuje įvyksta daugiausia avarijų.

39. Direktyvos 2011/24/ES dėl pacientų teisių į tarpvalstybines sveikatos priežiūros paslaugas taikymo vertinimas Praėjus dešimtmečiui nuo direktyvos priėmimo, bus vertinama, kaip buvo pasiektas direktyvos tikslas sudaryti palankesnes sąlygas naudotis saugiomis ir aukštos kokybės tarpvalstybinėmis sveikatos priežiūros paslaugomis kitoje valstybėje narėje ir kaip direktyva buvo remiamos pacientų teisės ir tarpvalstybinis valstybių narių bendradarbiavimas ES piliečių labui. Atliekant vertinimą bus nagrinėjami praktikoje valstybių narių taikomi metodai, jų veiksmingumas ir sritys, kuriose vis dar kyla kliūčių pacientams, norintiems gauti sveikatos priežiūros paslaugas kitose valstybėse narėse.

Naujas postūmis Europos demokratijai

40. Direktyvos 99/2008/EB dėl aplinkos apsaugos pagal baudžiamąją teisę peržiūra Remiantis vertinimo rezultatais, po direktyvos peržiūros bus užtikrintos geresnės ir tikslingesnės priemonės tikslams pasiekti ir nuoseklesnė sąveika su kitais aplinkos apsaugos teisės aktais. Atliekant peržiūrą taip pat bus pasinaudota Lisabonos sutartyje numatyta didesnė kompetencija baudžiamosios teisės srityje. Bus siekiama užtikrinti geresnę aplinkos apsaugą taikant baudžiamąją teisę kartu su kitomis teisėkūros ir įgyvendinimo priemonėmis. Planuojama priimti 2021 m. 4 ketv., teisėkūros procedūra priimamas aktas. Teisinis pagrindas – SESV 83 str. 2 dalis. Numatomas poveikio vertinimas.